**SAISTOŠIE NOTEIKUMI**

Liepājā

|  |  |  |
| --- | --- | --- |
|  2024. gada 13. jūnijā |   Nr. (prot. Nr.6, .§) |  |
| Par kuģošanas ceļu un kuģošanas kārtības noteikšanu Liepājas ezerā Liepājas valstspilsētai piekrītošajā teritorijā  |
|  | Izdoti saskaņā ar Jūrlietu pārvaldes un jūras drošības likuma 48.1 pantu  |

1. Saistošie noteikumi “Par kuģošanas ceļu un kuģošanas kārtības noteikšanu Liepājas ezerā Liepājas valstspilsētai piekrītošajā teritorijā” (turpmāk – saistošie noteikumi) nosaka:

 1.1. kuģošanas kārtību Liepājas ezerā Liepājas valstspilsētai piekrītošajā teritorijā (turpmāk – Liepājas ezers);

 1.2. kuģošanas ceļa ass līniju, kas dabā iezīmēta ar navigācijas zīmēm, saskaņā ar pielikumu.

 2. Saistošie noteikumi ir saistoši visām fiziskajām un juridiskajām personām, kuras izmanto jebkādu kuģošanas līdzekli, kā arī nodarbojas ar rūpniecisko zveju un licencēto makšķerēšanu Liepājas ezerā.

3. Kuģošanas ceļa platums ir 50 m uz abām pusēm no dabā iezīmētās ass līnijas.

4. Kuģošanas ceļā atļauta visu veidu kuģošanas līdzekļu satiksme.

5. Liepājas ezerā ir aizliegts:

5.1. makšķerēt, ja tas traucē pārvietošanos kuģošanas ceļā, un izvietot rūpnieciskās zvejas rīkus uz kuģošanas ceļa;

5.2. izvietot zvejas rīkus uz ziemeļiem no līnijas, kas savieno Jauno ielu perpendikulāri ar Zirgu salas izdedžu dambi;

5.3. braukt ar nereģistrētiem kuģošanas līdzekļiem, kuru reģistrāciju paredz 2008. gada 25. marta Ministru kabineta noteikumi Nr.213 “Ceļu satiksmes drošības direkcijā reģistrējamo kuģošanas līdzekļu reģistrācijas kārtība”;

 5.4. bojāt, kā arī patvaļīgi noņemt, pārvietot vai pārveidot navigācijas zīmes;

5.5. piesārņot ūdeni ar atkritumiem un naftas produktiem.

 6. Saistošo noteikumu izpildi savas kompetences ietvaros kontrolē Valsts vides dienesta inspektori un tā pilnvarotās personas un Liepājas valstspilsētas pašvaldības iestāde “Liepājas pašvaldības policija”.

 7. Atzīt par spēku zaudējušiem Liepājas pilsētas domes 2008. gada 8. maija saistošos noteikumus Nr.15 “Kuģošanas kārtība Liepājas ezerā Liepājas pilsētai piekrītošajā teritorijā” (Latvijas Vēstnesis, 2008., 89. nr.).

|  |  |
| --- | --- |
| Priekšsēdētājs |  Gunārs Ansiņš  |